ประกาศกรมธุรกิจพลังงานประกาศกรมธุรกิจพลังงานเรื่องหลักเกณฑ์ วิธีการ และเงื่อนไขการมอบหมายให้บุคคลอื่นเก็บสำรองน้ำมันเชื้อเพลิงแทนพ.ศ. ๒๕๕๘[๑] โดยที่เป็นการสมควรแก้ไขปรับปรุง หลักเกณฑ์ วิธีการและเงื่อนไขการมอบหมายให้บุคคลอื่นเก็บสำรองน้ำมันเชื้อเพลิงแทนให้สอดคล้องกับสถานการณ์ปัจจุบัน อาศัยอำนาจตามความในมาตรา ๒๑ วรรคสองแห่งพระราชบัญญัติการค้าน้ำมันเชื้อเพลิง พ.ศ. ๒๕๔๓ อธิบดีกรมธุรกิจพลังงานออกประกาศไว้ ดังต่อไปนี้ข้อ ๑ประกาศนี้ให้ใช้บังคับตั้งแต่วันที่ ๑ พฤศจิกายน พ.ศ. ๒๕๕๘ เป็นต้นไปข้อ ๒ให้ยกเลิกประกาศกรมทะเบียนการค้า เรื่อง หลักเกณฑ์ วิธีการและเงื่อนไขการมอบหมายให้บุคคลอื่นเก็บสำรองน้ำมันเชื้อเพลิงแทน พ.ศ. ๒๕๔๕ข้อ ๓ ในประกาศนี้น้ำมันสำเร็จรูป หมายถึงน้ำมันสำเร็จรูปตามตารางรายละเอียดชนิดและอัตราของน้ำมันเชื้อเพลิงที่ต้องสำรองท้ายประกาศกรมธุรกิจพลังงานว่าด้วยการกำหนดชนิดและอัตรา หลักเกณฑ์ วิธีการและเงื่อนไขในการคำนวณปริมาณสำรองน้ำมันเชื้อเพลิงปริมาณน้ำมันสำเร็จรูปที่ไม่สามารถสูบถ่ายได้ (Dead Stock) หมายถึงปริมาณน้ำมันสำเร็จรูปที่ไม่สามารถสูบถ่ายได้ด้วยวิธีการดำเนินงานตามปกติหรือปริมาณน้ำมันสำเร็จรูปที่อยู่ต่ำกว่าขอบบนสุดของท่อจ่ายน้ำมันจนถึงก้นถังน้ำมันแต่ละถังแล้วแต่ปริมาณใดจะมากกว่าข้อ ๔ผู้ค้าน้ำมันตามมาตรา ๗ที่ประสงค์จะมอบหมายให้บุคคลอื่นเก็บสำรองน้ำมันเชื้อเพลิงแทนให้ยื่นขอความเห็นชอบต่ออธิบดีตามแบบธพ.ธ ๓๐๕ ท้ายประกาศนี้ พร้อมสัญญาหรือข้อตกลงการมอบหมายให้เก็บสำรองน้ำมันเชื้อเพลิงแทนโดยต้องมีรายละเอียดอย่างน้อย ดังต่อไปนี้(๑)ผู้รับมอบหมายยินยอมให้สิทธิในน้ำมันเชื้อเพลิงของผู้มอบหมายอยู่เหนือสิทธิของตน(๒)ผู้รับมอบหมายจะต้องส่งมอบน้ำมันเชื้อเพลิงที่เก็บสำรองแทนให้กับผู้มอบหมายได้ตลอดเวลา(๓)ผู้รับมอบหมายจะไม่โต้แย้งเกี่ยวกับกรรมสิทธิ์ในน้ำมันเชื้อเพลิงที่รับมอบหมายในกรณีที่ผู้มอบหมายได้รับคำสั่งจากอธิบดีให้นำน้ำมันสำรองออกมาจำหน่ายในกรณีที่มีความจำเป็นเพื่อป้องกันและแก้ไขการขาดแคลนน้ำมันเชื้อเพลิงข้อ ๕ในกรณีที่ผู้ค้าน้ำมันตามมาตรา ๗ มอบหมายให้บุคคลอื่นเก็บสำรองน้ำมันเชื้อเพลิงแทนและผู้รับมอบหมายได้เก็บสำรองน้ำมันเชื้อเพลิงที่มอบหมายไว้รวมกับน้ำมันเชื้อเพลิงของผู้ค้าน้ำมันรายอื่นหรือของผู้รับมอบหมายให้ยื่นหลักฐานการจำแนกสิทธิในน้ำมันเชื้อเพลิงของผู้ค้าน้ำมันรายอื่นด้วย ทั้งนี้ หากน้ำมันเชื้อเพลิงที่มอบหมายเป็นน้ำมันสำเร็จรูปที่มิใช่น้ำมันสำหรับเครื่องบินไอพ่นชนิด เจ.พี. ๕ น้ำมันสำหรับเครื่องบินออกเทน๑๐๐/๑๓๐ น้ำมันสำหรับเครื่องบินไอพ่นชนิด เจ.พี. ๘และน้ำมันหล่อลื่นสำหรับเครื่องบินทหารให้หักปริมาณน้ำมันสำเร็จรูปที่ไม่สามารถสูบถ่ายได้ (Dead Stock) ออกก่อนที่จะจำแนกสิทธิของผู้ค้าน้ำมันแต่ละรายข้อ ๖การขอความเห็นชอบให้มอบหมายให้บุคคลอื่นเก็บสำรองน้ำมันเชื้อเพลิงแทนให้ยื่นขอความเห็นชอบล่วงหน้าไม่น้อยกว่าสิบห้าวันก่อนวันที่จะประสงค์จะมอบหมายดังกล่าวการขอเปลี่ยนแปลงหรือยกเลิกการมอบหมายที่ได้รับความเห็นชอบไว้แล้วให้ยื่นขอความเห็นชอบก่อนวันที่จะเปลี่ยนแปลงหรือยกเลิกล่วงหน้าไม่น้อยกว่าห้าวันข้อ ๗ให้ผู้ค้าน้ำมันตามมาตรา ๗ยื่นขอความเห็นชอบสถานที่ที่ประสงค์จะมอบหมายให้บุคคลอื่นเก็บสำรองน้ำมันเชื้อเพลิงแทนเป็นสถานที่ที่จะใช้เก็บสำรองน้ำมันเชื้อเพลิงของตนข้อ ๘ผู้รับมอบหมายเก็บสำรองน้ำมันเชื้อเพลิงแทนต้องเป็นบริษัทจำกัดตามประมวลกฎหมายแพ่งและพาณิชย์ หรือบริษัทมหาชนจำกัดตามกฎหมายว่าด้วยบริษัทมหาชนจำกัดประกาศณ วันที่ ๒๘ ตุลาคม พ.ศ. ๒๕๕๘วิฑูรย์ กุลเจริญวิรัตน์อธิบดีกรมธุรกิจพลังงาน[เอกสารแนบท้าย]๑.แบบขอความเห็นชอบการมอบหมายให้บุคคลอื่นเก็บสำรองน้ำมันเชื้อเพลิงแทน (แบบ ธพ.ธ๓๐๕)(ดูข้อมูลจากภาพกฎหมาย)ปริยานุช/จัดทำ๓ พฤศจิกายน๒๕๕๘ปริญสินีย์/ตรวจ๓๐ พฤศจิกายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๗๔ ง/หน้า ๖/๒๙ ตุลาคม ๒๕๕๘